
من يهده الله فلا مضل له. ومن يضلل فلا 
هادي له. وأشهد أن لا إله إلا الله وحده لا شريك له. وأشهد أن محمدًا 
عبده ورسوله. "يا أَيّهَا الَّذِينَ آمَنُوا انوا الله حَقّ فاته ولا موث إل 
انم مُسْلِمُونَ" "يا ايها الاس الوا رَبَكُمْ الذي 
خَلَفَحُم من تفس وَاحِدَةٍ وَحَلَّقَ مِنْهَا رَوْجَهَا وَبَثَّ مِنْهُمَا رجالا كثيرا 
وَنْسَاءً ‏ وَاتقوا الله الذي تَسَاءَلُونَ به وار حَامَ إن الله گان عَلَيكُمْ رَقِيبًا" 
"يا انها الذي ين آمَنُوا انَقُوا الله وَفُولُوا قول سَدِيدًا * يُصلِحْ 
لم أَعْمَالكُم وَيَغْفِرْ لكُمْ ذنوبَكُمَ وَمَنْ يُطع الله وَرَسُولَهُ فقد فار فور 
عَظيمًا" أما بعد فإن أصدق الحديث كتاب الله - 


و 


تعالىى = وخير اهدي هدي تمد -صلى الله عليه وآله وصحبه وسلم- 

> وشر الأمور محدثاتها وكل محدثة بدعة وكل بدعة ضلالة وكل ضلالة 






في النارء ثم أما بعد: 

فمرحبًا بكم إخواني وأحبابي في هذا البيت الطيب العامر المبارك على 
طاعة الله -جل وعلا-. وأسال الله -تعالى-كما جمعنا سوي في هذا 
المكان أن يجمعنا في جمعنا هذا مع النبي -عليه الصلاة والسلام- في 
أعلى جنات الخلد بغير حساب ولا عذاب مع أمهاتنا وأبائنا وأزواجنا 
وذرياتنا وإخواننا وأخواتنا والمسلمين يا رب العالمين إنك نعم المولى ونعم 
النصير. 

ونعود أيها الكرام الأحباب بعد إجازة نصف العام التي طالت» نعود 
بإذن الله -جل وعلا- إلى معايشة أذكار الصباح صح؟ طب كويس 
فاكرين الحمد لله. 


نعود إلى أن نعيش أذكار الصلاة, أذكار ما بعد الصلاة. وليست هى 
ختامًا للصلاة؛ إذ الصلاة تختم بالتسليم كما قال البى -صلى الله عليه 

وسلم-: "تريها التُكبي وتليها الكسليم" لكنها تعمة للأجور 
تعويضٌ للنقص الذي يكون في الصلاةء مغفرة للتقصير الذي يكون 
فيهاء ورفعٌ للدرجات» وكسبٌ عظيم للأجور والحسنات» نسأل الله - 
تعالى- ألا يحرمنا وإياكم من الفضلء وكما أؤكد في كل مرة تقريبًا أننا 
نريد أن نعيش هذه الأذكار حتى تخرج من قلوبنا مع ألسنتنا لكي تعطى 
الأجر وإلا حُرمنا ذلك؛ لأن النبي -صلى الله عليه وسلم- يقول ونؤكد 
هذا كثيرا. لأن النبي -صلى الله عليه وسلم- يقول: "اذْعُوا الله وَأَنْثُمْ 
مُوقئُونَ بالإِجَابَةِ وَاعْلَمُوا أن الله لا يَسْتَجِيبُ ذُعَاءَ من قَلْب عَافِلٍ 
لاه" يعني القلب لو فيه غفلة وسهو وهو ومش مستحضر ولا فاهم 
ولا عايش ما يقول لا يقبل هذا منه. 

مضى معنا في أذكار الصلاة شيئًاء ومعنا في هذا الصباح المبارك ذكرًا 
عظيمًا يعرفه الكثير والحمد لله. وهو قول النبي -صلى الله عليه وسلم- 


كما روى من حديث أبي هريرة عن أبي ذر هذه رواية 





ف الترمذي 
1 حسنه الألبان. 

صحابي عن صحابي, أن أبا ذر -رضي الله عنه-» وأبا ذر رجل معروف 
بسيط قيل أنه من أهل الضُفَة؛ يعني من فقراء الصحابة» ذهب للنبي 
-صلى الله عليه وسلم- فقال يا رسول الله -صلى الله عليه وسلم-: 
"ذهب اهل الدّنُورٍ بالأجور والدرجات العلى منَ الجنة" أهل الدثور 
اللي هما مين؟ أهل الأموال؛ اللي معاهم فلوس يعني العم 
نصَلَيء وَيَصُومُونَ كَمَا نَصُومٌ وله فصل أمْوَال" عنده فلوس 'يحَجُون, 
ويغكمرون, وَيَتَصَدَّقُونَ" في بعض الروايات "ويُغتفُون" يعني هو بيصلي 
زيناء وبيصوم زيناء بس معاه فلوس يطلع يحج هناء ومن عمرة لعمرة, 
وبيتصدق» وبيغتق» وزود بقى أنت بيبني مسجد وبيعطي الأيتام 
والأرامل كل ده يَتَصَدَفُونَ فقال له البي -عليه الصلاة والسلام-: 
"ألا أَذُلَكُمْ على شيءٍ إِذَا فعلْتمُوه تُذْركُونَ مَن سَبَفَكُمْ ولا يُدْركَكُمْ من 
جاء بَعْدَكُمْ؟" أقولك حاجة تعملها تسبق اللي اللي جه قبلك تسبقه 
واللي وراك مايلحقكش؟ قالوا: بَلَى يا سول الله قالَ: تُسَبَحُونَ الله 

ثَلانًا وَنَلّائين"” وني رواية "أربعًا وثلاثين": عارفينها دي ولا مش 
عارفينها؟ طيب والأغنياء عارفينها ولا مش عارفينها؟ 

الذكر ده له أربع صور هاقولالكم الآن. بس الذكر ده أنتوا عارفينه 
ولا مش عارفينه؟ طيب والأغنياء عارفينه ولا مش عارفينه؟ برضه 
عارفينه» فلما البي -عليه الصلاة والسلام- قال لأبي ذر الكلام ده 
طبعًا قالوه عشان يلحقوا الأغنياء ويسبقوا الأغنياء كمان» فلما عرف 
الأغنياء بذلك عملوا إيه؟ قالوه هما كمان» ما هو البي -عليه الصلاة 
والسلام- ماقالش إن ده للفقراء بس» ده للأمة. فقال الأغنياء, 
فجاءوا إلى رسول الله قالوا يا مسول الله: قالوهاء قالوا الكلام ده 
يعني أقوهم ملا ماتقولوهاش؟ دي ممنوعة عليكم؟ قال البي -صلى 
الله عليه وسلم-: "ذلك فضل الله بُؤتيه مَن يَشَاء" بس أنا 
هقولك يا مسكين يا فقير لو أن الغنى قاها كما قلتها تميز عنه أنت» 


بأن خرجها من قلبك؛ لأن الغني ومشغول بالأرض» ومشغول 





” روايات الحديث هنا 

بالشحنة, ومشغول بالتجارة» ومشغول بالفلوس» ومشغول بالعمارة, 
أنت بقى وهو بيقول سبحان الله ومشغول الشحنة جات ولا لسه. 
أنت تعمل إيه؟ قولها من قلبك» طب لو هو قالها من قلبه؟ "ذلك 
فضل الله يؤتيه من يشاء". هاقوله طلعها يعني من كبدك؟ ذلك فضل 
الله يؤتيه من يشاء لكن أنت عندك سبيل تدرك كثرا ممن سبقك» 
وتسبق كثيرا ممن يأتي بعدك, وذلك فضل الله يؤتيه من يشاءء فأنت 
اجتهد. يعني أكثر الناس لا تفهم منه التسبيح والتحميد والتكبير إلا 
السسيية صح؟ هو مش فاهم» لاء عاوزك تعيش! 

سبحان الله تتأمل اء سبحان الله تزه الله كما سبحان الله تعتقد أن 
عظيم خلق الله يحتاج منك أن تخرجها من قلبك» والحمد لله استحضر 
نعمه عليك» استحضر حت الابتلاءات؛ لأن الحمد لله على النعم 
وعلى الابتلاء, الله أكبر؛ هذا هو المقصود من العبادة كلها هو تعظيم 
الله في قلبك, أكتر كلمة بتقوها في الصلاة! أنا تأملتها وأنا بصلي 
الظهر مرة يعني جالي هذا الإإحساس» بصلي الضهر مرة فلقيت المؤذن 

الله أكبرء وأكتر كلمة في الآذان الله أكبر» في الإقامة أكتر كلمة الله 
أكبر. تدخل في الصلاة بالله أكبرء تتحرك من كل ركن في الصلاة بالله 
أكبر, لما تأملت لقيت بتقولما حوالي واحد وعشرين مرة في صلاة 
الضهر الله أكبر! أنت زي الإمام, ده أنت سمعتها واحد وعشرين مرة, 
وقولتها واحد وعشرين مرة, وسمعتها أد إيه في الآذان, وأد ايه في 
الإقامة؟ وكمان بعد الصلاة كمان بتقوها ثلاثة وثلاثين مرة. يبقى 






الكلمة دي ها مقام في هذا الدين صح ولا لأ؟ عشان كده فيه رواية 
إنك تكبر كام؟ أربعة وثلاثين كما قال البي -صلى الله عليه وسلم-. 
قولتلكم فيه أربع روایات» قال في : "مُعقبَاتْ لا يب 
قَائلْهُنَ أو فَاعِلَهُنَ ذُبْرَ كُلّ صلاةٍ مكتُوبةٍ" يعني الصلاة الفرض 7 
کل صلاة مكثوبة: ثلاث وتلاثون تَسْبِيحَةَ ولات وثلاثونَ تَحْمِيدَة 
َع وثَلاُونَ تكبيرة", يبقى دي الصورة التانية. 

الصورة الأولى المعروفة: إن النبي -عليه الصلاة والسلام-قال: الصورة 
الأولى المعروفة قال: تسبح الله ثلاث وتلائودء وتحمد الله ثلاث 

وتلاثود» وتكبر الله ثلاث وثلاثونَ" دول كام؟ تسعة وتسعين "وتقول 
تمام المائة لا إِلَهَ إلا الله وحْدَهُ لا شَرِيِكَ له. له الك وله الحَمْدُ وهو 
على کل شيءٍ قدِيڙ" هذا ثابت في > دي الصورة الأولى 
المعروفة عند الناس. 

الصورة الثانية: إن هو التسبيح ثلاثة وثلاثون, والتحميد ثلاثة وثلاثون, 
والتكبير أربعة وثلاثون هذه الصورة الثانية. 

الصورة الثالنة: أيضًا في قول البي -صلى الله عليه 
وسلم-: "خصلتانِ, أو حَلتانِء لا حاف عليهما عبد مسَلِمٌ إلا دخل 
الجتة"» خلي بالك ثواب الأولى دي في بعض الأحاديث النبي قال: 
'تُذْرَكُونَ مَن سَبَقَكُمْ ولا يُدْرَكُكُمْ مَن جاء بَعْدَكُمْ": قال النبي -عليه 
الصلاة والسلام- بعد ما تقولا "عفرت له ذنوبه ولو کاتت مثل رَبَدِ 
البَخر" يبقى دي ثلاث ثوابات: إنك تدرك من سبقك» ولا يدركك من 
جاء بعدك, وتغفر لك ذنوبك ولو كانت مثل زبد البحر» وى بعض 
الروايات ولا بأت أحد بمثل ما جئت به إلا من قال مثلهن» ده الثواب 

الرابع؛ لأن استحضار الثواب برضه بيحفزء استحضار الأجر بيحفز 
على العمل. 

الصورة الثالئة: قول البي حعليه الصلاة والسلام-: "خصلان» أو 
حَلتانِ» لا بحافظٌ عليهما عبدٌ مسلمٌ إلا دخل انه وهما يسيز" يعني 
صعبين؟ مش صعبين, أنت ياللى مستعجل وبتخرج برة ممكن واحد 
يوقفك ربع ساعة وممكن يجيله تليفون نص ساعة ده بيحصل» "ومن 
يعمل بمما قلي" مع إنهم سهلين بس اللي بيشتغل بيهم أو اللي بيعمل 
يهم قليل "ومن يعمل بمما قلي يُسَبَحُ الله في دير كلّ صلاةٍ عشرّاء 
ويحَمَدُهُ عشرّاء ويره عشرًا. وذْلِكَ خسو ومائّة باللسانٍ" هما دول 
كام» أومال النبي قال خمسون ومائة إزاى؟ بنقوهم في خمس صلوات, 
سبح الله بعد كل صلاة عشرّاء وتحمد الله عشرّاء وتكبر الله عشرًا يبقى 
تلاتين في خمس صلوات ٠١١‏ النبي قال ذلك, قال "وذلِكَ حمسونَ 


ومائَة باللسان» وألفٌ وخمُسْمالة في الميزان» ويكبر أربعًا وثلاثينَ إذا أخذ 

مضجعة, ويحمدٌ ثلاث وثلاثينَ»ء ويسبح ثلا وثلاثينَ, فذلك مائة 
باللسان» وألف في اليزاب" يبقى الصورة الثالثة ايه؟ كل واحد عشرة. 
الصورة الرابعة: اللي قولتهالكم في قول النبي -عليه الصلاة والسلام- 
تسبح الله وتحمد الله وتكبر الله في دبر كل صلاة مكتوبة ثلاثة وثلاثون, 
دي رواية فسرها رواة الحديث بأن تسبح الله إحدى عشرة» وتحمد الله 
إحدى عشرة» وتكبر الله إحدى عشرة يبقى عددهم كام ثلاثة وثلاثون, 
فسرها أحد الرواة بمذه الصورة, 

يبقى فيه كام صورة الآن للتسبيح والتحميد والتكبير؟ طبعًا كل الناس 
عارفة صورة واحدة؛ بتسبح ثلاثة وثلاثون, وتحمد الله ثلاثة وثلاثون, 
وتكبر الله ثلاثة وثلاثون, وتقول تمام المائة لا إله الا الله وحده لا شريك 
له» له الملك وله الحمد وهو على شيء قديرء بس احنا فتحنا لكم 
أبواب ثانية للي مستعجل أهه» يقوها كام مرة ٠‏ و ١‏ للمستعجل 
بس ماتفوقاش؛ لأنها معقبات لا يخيب قائلهن» تدرك بما من سبقك 

ولا يدركك من جاء بعدك, تغفر لك ذنوبك ولو كانت مثل زبد البحر 
لا بحافظ عليهما عبد مسلم إلا دخل الجنة, هي ثقيلة عظيمة في الأجر 
وثقيلة في الميزان وإن كانت يسيرة في العمل» مش كل دي الفضائل 
اللي قولناهاء فلتحافظ عليها ولتخرجها من قلبك, فما أحلى أن يخرج 
التسبيح من قلبك! سبحان الله. 





والله يا إخوانا بجد لذة لمن استشعرهاء يعني مفيش مانع إنك تاخد 
عيالك وتتفسح وتركبهم مركب وتوديهم الحدائق ويلعبوا كورة. طب 
وأنت قاعد تعمل إيه بقى؟ اقعد بص بقى للسماوات أنت فاضى 
ماوركش حاجة» بدل ما تبص للغاديات والرائحات» وده بياكل إيه. 
وده شايل ايه وده عدد عياله اد إيه, اقعد أنت انشغل بالتسبیح» بص 
للسماوات كده هتحس إنك من زمان مابصتش للسماء زي ما كنت 
بقول في خطبة الجمعة الماضية احنا انشغلنا بالعمارات عن السماوات» 

وانشغلنا بالأموال والدولارات والريالات والسيارات عن التأمل في خلق 
الأرض والسماوات» انشغلنا! بدل ما نبص للسما نبص للعمارة دي 
اتبنت إمتى» والعمارة دي كام دور والبرج ده بتاع مين» مش ده اللي 
بيحصل؟ انشغلنا! فأنت أدى لنفسك فرصة كده تتأمل في خلق الله 
وتسبح الله -جل وعلا-» سبحان الله تُتَرَهُه تعرف عظمته -سبحانه 
وتعالى -» بتبص كده للسماوات. 

قولتهم برضه في خطبة الجمعة كدا مره كدة اطلع بالليل بعد ما تصلي 
العشاء, اطلع قوم الليل على السطح والله جميلة, في البرد ده مش 
هيفع طبعًاء اطلع كده في أيام الصيف كده صلي ركعتين قيام ليل على 
السجادة افرشها فوق السطح وصلي ركعتين قيام ليل» لوحدك كده 
بعيد عن أعين الناس» وبعد ما تصلي افرد ضهرك على السجادة, 
جربوها كده هتحسوا إن هي لذة؛ افرد ضهرك على السجادة هتشوف 
السما في صورة مشوفتهاش قبل كده» هتشوف نجوم مشوفتهاش قبل 

کده» هتشوف منظر جميل مشفتهوش قبل کده» لما تتأمل في السماوات 
تشوف النجوم دي تحس إن النجم اللي لوحده ده كأنه بيوحد الله 
والاتنين اللي جنب بعض كاإتهم بيتكلموا عن ربناء ومجموعة النجوم دي 
الدب الأصغر والدب الأكبر, أنا بحس كده قاعدين في درس يتعلموا 
التوحيد» تتأمل في السماوات دي» تشوف عظيم خلق الله تقول: 
سبحان اللّه! وتعرف مقامك وتعرف قدرك وتعظم ربك -جل وعلا-, 


سبحان الله ! 


ربنا ذكر لنا في القرآن التسبيح بكل الأنواع؛ في الماضي» وف الحاضر, 
وف المستقبل» وف صيغة المصدرء عشان يبقى على لسانك على طول 
التسبيح بحمد الله "سبح و بٌح لله مَا في السّمَاوَاتِ وَمَا في الْأَرْض" 

لما أنت بتبص كده للكواكب دي أنت ماشي معاهم في خط واحد, 


أنت متناسق ومتناغم ومتفق مع كل خلق الله بطريقة واحدة؛ لأن الكل 

بيسبح فأنت مشيت معاه الآن. ليه أنت تكون حالف لكل الكائنات, 
وللأرض وللسماوات» ومخالف لكل الذرات؟ لأن كل ده بيسبح, قال 
لله -جل وعلا-: "سبح لَهُ السَمَاوَاتُ السّبْعْ وا 5 ومن فِيهنٌ . 


-ه 
- و مه 3۸ 


د ک4 ا ج إلى + ای یی 


مش الغريب يا إخوانا ولا المعجزة ولا الآية إن الحجر سبّح في إيد البي» 
كنت معت الكلمة دي من الشيخ الشعراوي -رحه الله تعالى وغفر 

مش الغريب إن الحجر سبح في إيد البي» طيب والحجر بيسبح 
في إيد الكافر ولا لأ؟ لكن الآية إن الناس معوا الحصى وهو بيسبح!" 
لکن هو بيسبح أصلا ولا مبيسبًّحش» سواء معت أو مسمعتش فكل 
الكائنات بتسبح! أنت خليك معاهم في طريق واحد» سبح بحمد ربك, 
سبح ربك بس استحضر بقى العظمة؛ ما هو كلمة سبحان الله بتقال 
للشيء العظيم صح؟ لما واحد يعمل حاجه غريبة تقوله: سبحان الله 





"التسبيح والتحميد والتكبير والتهليل" من سلسلة "أذكار الصلاة" 






شبكة الطربق إلى الله way2allah.com‏ 

فأنت وأنت بتقول دي بعستحضر عظمة خلق الله -جل وعلا-؛ أن 
بقولك أخي الحبيب استلذ بماء الذكر له حلاوة والله» وله لذة» وله طعم 
لمن أخرجه من قلبه. 

لما تتأمل كده وأنت خارج مع العيال بيلعبوا كورة في الحديقة أنت بص 
على الأشجار كده. هات ورقة شجر كده وبص عليها سبحان الله فعله 
سبحان الله شوف التقسيمات» شوف اللون» أنت متعرفش تعمل أبدًا 
درجة الألوان دي» ورق الشجر لونه إيه؟ ده ٠١١‏ لون في الأخضر, 
الأخضر ده ٠٠١‏ درجة, تبص تلاقى ده اتعرض للشمس بطريقه 
معينة» وده اتعرض بطريقة معينةء ألوان غريبة سبحان الله! وهو لون 
أخضر وتلاقى التقسيمات» الغذاء بيجيله إزاي سبحان الله! وعلى هذا 
كل الأوراق, تعرف كام ورقة أنت؟ تعرف الشجرة دي فيها كام ورقة؟ 
ربنا يعلم عدد ورق الأشجار سبحان الله! سبحان الله! وربنا كتب الماية 


اللي بتيجي على الأرض دي أو بتتروى بيها الشجرة دي ربنا كتب 

وقدر -سبحانه وتعالى - قذر إن الورقة دي هتاخد كام قطرة ماية» وكام 
قطرة من المعادن الموجودة بالماية أو كام جرام أو كام ذرة» ربنا كتب 
كل هذا سبحان الله! فربنا كتب الورقة دي هتقع امتى» ومين اللي 
هياكلها 'وَمَا تَسْقْطُ من وَرَقَةِ إلا يَعْلَمُهَا ولا حَبَةٍ في ظَلّمَاتِ الْأَرْضٍ 
ولا رطب وَلَا يَابس إلا في كتاب مين" لما تتأمل هذا فعاًا 
تخرج سبحان الله من قلبك, حركة الشجرة شوية الهوا اللي ربنا أرسلهم 
حركوا الشجرة, الحركة دي مكتوبة عند ربناء وربنا يعلم قبل ما يخلق 
السماوات والأرض بخمسين ألف سنة إن فيه شوية هوا ربنا هيرسلهم 
في هذا الوقت في سنة 414٠‏ ١ه‏ يوم ١”‏ جمادي الآخرة الساعة ستة 
ونص وخمسة وه ١‏ ثانية هتيجي شوية هوا بأمر الملك -سبحانه 
وتعالى- يرسل الرياح» هو اللي بيرسل هذا امواء؛ ليحرك زوائد هذه 
الأغصان. لتسقط هذه الورقة وتسقط في الوقت الذي تمر فيه غلة 


تبحث عن رزق» فترجع إلى أصحاجا ليجمعوا هذه الورقة, ده ربنا كاتب 

كل الكلام ده -سبحان الله-! وكاتب النملة اللي تخبر, وكاتب النملة 
اللي تشيلء وكاتب النملة اللي تفرز حاجة عشان نحللهاء وكاتب الورقة 
دي هتروح فين, کله ده مكتوب -سبحان الله-! 

الإنسان لما يتأمل فعلًا في عظيم علم الله -جل وعلا- هذاء فعلا تخرج 
سبحان اللّه من قلبك! مش عاوزين يا إخوانا البسبسة اللي بعد الصلاة 
دي» السمسمة لاء عاوزين بقى التسبيح يعخرج من القلب» تستحضر 
كم هو عظيم خلق الله وأنت تقول سبحان الله فالعبادتين العظيمتين 
اللي يتجدد الإيمان بمما في قلبك؛ عبادة التفكر في السماوات والأرض› 
وعبادة الذكر, العبادتين دول مع بعض "إن في حَلق السّمَاوَاتِ وَالْأَرْضٍ 
وتلاف اللَيْل وَالنَهَارٍ لآياتِ لأولي الْأَلبَاب * الّذِينَ يَدْكُرُونَ الله قيام 
وَفُعُودًا وَعَلَى جُنُويجِمْ وَيَتَفَكُرُونَ في حَلْقٍ السَّمَاوَاتِ وَالْأَرْضٍ رَبَنَا م 
خَلَفَتَ هَذَا باطلا سُبْحَانَكَ" شوف التسبيح 


جيه فين؟ في التأمل» خروج للتفكر, العيال خارجين تتفسح وأنت خارج 

تدخل السرور على قلوجم» وتتأمل في خلق الله تتأمل في خلق الله. 
بص على الأغار وأنت واقف كده وأنتوا بتتفسحوا على كورنيش النيل. 
يا إخوانا والله العظيم عبادة عظيمة, أنا بقولما لإخواني وهذا أمر مجرب, 
اطلع الساعة تسعة الصبح» الساعة كام؟ مرة كده الساعة تسعة الصبح 
أو قبل كده على حديقة شجرة الدرء لا بقولك نادي جزيرة الورد ولا 
نادي الحوّار تقولي كارنيه ومش كارنيه وعشرين ألف جنيه ولا ميت آلف 
جنيه في السنة. اقطع تذكرة بجنيه ولا بنص جنيه. وادخل لوحدك في 
حديقة شجرة الدر اللي هي جزيرة الورد زمان اللي هي على البحر, 
قدام شارع السلآب هتلاقيها في وشك بجنيه. وادخل بقى لوحدك قبل 
ما تتلوث بالمعاصيء قبل ما بجي فيها الكابلز الأزواج» قبل ما الواد 
يهرب من الحاضرة وياخد البت اللي هربانة من الحاضرة» خش لوحدك 
كده وتأمل في خلق الله وحدك, بص على الأغار» وبص على النيل؛ 
وبص على السماء وبص على الشجر» وبص على عظيم خلق الله خش 





"التسبيح والتحميد والتكبير والتهليل" من سلسلة "أذكار الصلاة" 






شبكة الطريق إلى الله way2allah.com‏ 

لوحدك يا عم» هو اللي عنده فيلا على الكورنيش بياخد إيه يعني يوم 
ما تتعظم عشرة متر في عشرة متر حديقة ويخرج بكرسيين يبقى دي 
بتاعته ودافع عليها ملايين» يا عم أنت خش بجنيه يا غلبان أنت» خش 
بجنيه للحديقة دي, وقول الحديقة دي كلها بتاعتي حد هيقولك حاجة؟ 
بس وطي صوتك بس» قول الحديقة ده بتاعتي» والنهر ده بتاعي 
والأشجار دي كلها بتاعتي» واقعد كده على كرسي بلاش کرسي» حط 
على الصبة اللي محطوطة واقعد عليها كده حط رجل على رجل كده 
واقعد وقول كل ده بتاعي» كنت بحفظ كده قصيدة بتاعة الرجل 
النصراني ده بيسموه إيليا أبو ماضي تقريبًاء يقولك: 

گم تشتكي وقول إِنَكَ مُعَدمُ وَالأَرضُ مِلكُكَ وَالْسّما 
وَالْأَنجُمْ 

وَلَكَ الحقول وَرَهرُها وَأَريمُها وَنَسِيمُها وَالبْلْلَ الْمَرَتَمُ 
كنت حافظها زمان كده أيام الثانويةء فاللي بيشتكي يروح» المكان 

الواسع ده بيريّح الأعصاب. بيريح القلب» بيجدد الإيمان في القلب, 
لما تخرج هذه المساحات الشاسعة من خلق الله -جل وعلا- وتتأملء 
اخرج للصحراءء أنا أذكر مرة توهنا في الصحراء أنا وأحد إخوانا 
الأفاضل الدعاة دعاة المملكة كنا في حتة كده ورايحين محاضرة بعيد عن 
الرياض وتوهنا في الصحراء فعلاء وقعدنا فترة وعرفنا الطريق عن طريق 
النجوم» أول مرة استشعر إن فيه نجوم» تتأمل فعلًا في النجوم بعددها 
الهائل تحس فعلًا كأنه لا نجوم إلا في الصحراءء أنت لو مشيت بالليل» 
النجوم بتظهر بالليل» من كتر الأنوار مانتاش شايفهاء واللّه يا إخوانا 
احنا مشينا على ضوء النجوم حيث لا قمر كنا في آخر الشهر أو أول 
الشهر ومفيش قمر ومشيناء أول مرة أشعر إن النجوم بتضيئ وعلامات 
تعرف با الطريق» فضلنا ماشيين عرفنا إن النجم القطبي كده يبقى ده 
الشمال يبقى احنا اتجاهنا جنوب غرب مشينا جنوب غرب عشرين 
كيلو لغاية لا وصلنا للطريق ووصلنا فعلاء فلما تتأمل وأنت تقول 

سبحان الله يتجدد الإيمان في القلب, العبادتين دول التفكر مع الذكر 









ومفيش مانع تخرج تتفسح بس اخرج في وقت» ماتخرجش بقي ليلة رأس 
السنة وتقول أنا خارج أتأمل في خلق الله ولا في شم الفسيخ وتقول أنا 
خارج أتأمل في خلق اللّه» لا اخرج أنت في وقت صافي وقت نضيف, 
احنا في بلدنا يا إخوانا والله الله المستعان, أنا روحت برضه شرم الشيخ 
والغردقة بس روحتها في الدعوة الحمد لله لما تخرج في الأماكن دي بعد 
الفجر تقول يا أخي بلدنا حلوة والله بس للأسف؛ حرام على بلابله 
الدوح حلال للطير من كل جنسء لما شوفت الأماكن دي في أوقات 
نضيفة قولت هذه الأماكن عظيمة لو تنظفت من الفساقء إيه المانع يا 
إخوانا؟ إيه المانع؟ أنتوا عارفين أكتر شواطئ عليها إقبال في العالم الآن 
الشواطئ المفصولة في تركياء عاملين شواطئ للرجال» وشواطئ للنساء: 
ما تتمتع براحتك» بحب اتنين سوا الماية واهواء حبهم يا سيدي براحتك 
وحب الرمل والبحر حلو واتنطط واتمتع» بس خلي الرجال لوحدهم 

والنساء لوحدهم بدون كشف العورات اتمتع براحتك» هي الماية حرام 
ولا الحوا حرام؟ الحرام الفساد والفسق اللي بيحصل فيه فأنت تأمل في 
خلق الله -عز وجل-., بس روحوا في أوقات يخرج التسبيح من قلبك, 
اليك رابح تطيع الله وتذكر الله لا تعصيه -سبحانه وتعالي -, فالتسبيح 
يا إخوانا كلمة عظيمة ربنا ذكرها في القرآن بفعل الماضي "سبح َه" 
وذكرها بالفعل المضارع الذي يدل على التجدد والاستمرار "يُسَبّحُ لله 
ما في السَّمَاوَاتِ وَمَا في الْأَرْض" وذكرها أيضًا بصيغة 
المصدر 'سُبْحَانَ الذي أَسْرَئ بِعَبْدِهِ ليلد مَنَ الْمَسْجِدٍ الخرَام" 
تسبيحًا لربك» وعلى هذا هدي البي -صلى الله عليه وسلم- سبحاكت 


بل 


الله . 


أما كلمة الحمد لله فنحن فعلًا نحتاجهاء زي ما قولتلك قبل كده الإنسان 

بتمر عليه مغلا ورطات ومشاکل› أنت مغلا في لجنة الامتحان كنت 






هتسقط وربنا كرمك ونجحت قولت إيه؟ الحمد لله آه والله الحمد لله 
فعا الحمد لله كان مرض خلاص وكنت هتهلك منه وربنا نجاك أيوه 
والله يا أخي الحمد لله ده أنا شوفت الموت بعنيا» حصلك حادثة في 
الطريق السائق بعتلي امبارح يقول لي أنا شفت الموت الحمد لله أنت 
متخيل الحمد لله طالعة من قلبك إزاي دلوقتي؟ العربية خلاص اتقلبت 
وطلعت منها أنت الحمد لله حسيت أهو الحمد لله طالعة الآن من 
قلبك» لاذا لا تعيش هذه الكلمة؟ 

زي ما قولتلك بعض مشايخنا وفع في ورطة كبيرة هو بيقول كده فلما 
ربنا نجانن منها قولت الحمد لله. ياه فعلًا والله الحمد لله بيقول: قولت 


الحمد لله حسيت ! 


ع 


ن أنا مشبعتش عاوز أقول تان, لأ فعلًا لأ فعلًا 


الحمد لله بجد, الحمد لله واللى فعلا الحمد لله أيوه والله الحمد لله 


لقيتني عاوز أقول الحمد لله بيقول: أنا فوجئت أول مرة أشعر إن أنا 

بقول الكلمة دي بعد كل صلاة ۳۳ مرة! ياه ده أنا غافل عنها من 
زمان! غافل عنها من زمان» مش داري» مش حاسس بيها! هو ده بقي 
المطلوب مننا يا إخوانا أن تستشعر كلمة الحمد لله. 

ببساطة عشان تفهمها الحمد لله على إيه؟ هو ده اللي أنا عايزك تعيشه 
وأنت بتقولها, الحمد لله على إيه؟ على إيه ولا إيه ولا إيه صح؟ الحمد 
لله على الجاكت اللي أنت لابسه مدفيك, الحمد لله على الطاقية اللي 
أنت لابسهاء الحمد لله على الصوابع اللي أنت بتحمد الله بيها صح؟ 
الحمد لله على اللسان اللي ربنا اداهولك, الحمد لله على أنه يسر لك 
إنك تقول الحمد لله الحمد لله على الزوجة, الحمد لله على البيت» 
الحمد لله على الأرض» دي نعم» وبرضه الحمد لله على الابتلای هي 
كلمة الحمد لله ابن القيم بيفرق ما بين الحمد والشكر يقول: "أن 
الحمد أوسع سببًا وأخص متعلقاء والشكر أخص سببًا وأوسع متعلقًا" 


فهمتوا حاجة؟ يعنى إيه) يعنى سبب الحمد إيه؟ نعمة أو ابعلاء, إغا 

سبب الشكر نعمة بس» يبقي أخصء يبقى الشكر أخص في السبب» 
إنما المتعلق يعني بيتعلق بإيه الحمد؟ الحمد بالقلب واللسان» إنما الشكر 
أعم؛ الشكر لابد أن يكون بالقلب واللسان والعمل "اعْمَلُوا آل ذَاوُودَ 
شكْرً" النبي يقوم الليل فيقول -عليه الصلاة والسلام-: 
"أفلا أحبُ أن أكون عَبْدَا شَكُور"*: يبقى عاوز عبادة. 
فالحمد سببه عام؛ نعمة أو ابتلاء» عطاء أو سلب» في كله بتقول الحمد 





1 


لله لكنه أخص متعلقا بالقلب واللسان بس. 

فالحمد؛ على أي شيء أعطاك الله إياه أو منعك إياه. 

الحمد؛ على أي نعمة أكرمك الله -جل وعلا- يما أو سلبها منك ده 

الحمدء على أي شيء. على أن خلقك الله -جل وعلا- صح؟ ولا 

دي مش نعمة؟ "يا أَيّهَا النَّاسُ اذْكرُوا نعمت الله عَلَيْكُمْ © هَل من 
اله يرفک" على الأقل يا أخي استحضر وأنت 

ر ا -جل وعلا- عليك. 


2 صحيح البخاري 

لما كنا بنتكلم عن سيد الاستغفار قولت لك كده هات ورقة واقسمها 
نصين أو ورقتين يمين وال اكتب هنا نعم الله عليك واكتب ذنوبك 
يمذه النعم عشان تقول: 'أَبُوءْ لَكَ بِنِعْمَتكَ عَلَىّ" يعني أعترف بنعمك 
أهو عطيتني وعطيتني, "وأَبُوءُ بِذَنِي" عصيت ربنا بالنعم نفسهاء طيب 
لو سلبها منك يبقى ظلمك؟ زي ما ضربت المثل واحد ماشي في الشارع 
بص لبنت ربنا حرم عليه ولا لأ؟ طب لو هو بيبص للبنت أول بصة 
ربنا أعمى بصره» يبقى ربنا ظلمه؟ لأ. طب هو أبقاها له. يبقى يقول 
إيه مش الحمد لله على النعمة, الحمد لله على بقائها رغم ذنبي بما. 
صح؟ الحمد لله على النعمة دي خلاص معروف» طب أنا عصيت با 
70" ومع ذلك ربنا لم يسلبها مني فأنا أقول: 
لحمد لله على إبقاء النعمة رغم ذنبي, الحمد لله أن سترنى وأنا أذنب» 
الحمد لله أن فتح لي باب التوبة بعد أن أذنب, الحمد لله على كل 
حاجة, يُبنى لك بيئًا في الجنة يسمى بيت الحمد إن حمدت الله -جل 

وعلا-على ابتلاء ابتلاك الله -جل وعلا-به كما ضرب النبي لذلك 
مثا : "إذا مات ولد العبد قال الله تعالى لملائكته: قبضتم وَلَدَ عبدي؟ 
فيقولون: نعَمْ. فيقولُ: قبَضْكُم رة فؤاده؟ فيقولونَ: نعَمْ. فيقولٌ: فماذا 
قال عبدي؟ فيقولونَ: حمدَكَ واسترجّع, فيقول الله تعالى: ابنوا لعبدي 
بيتّا في الجن ووه بيت الحمد"". 


أما التكبير فهو المطلوب الحقيقي للعبادة وهو: تعظيم الله في قلبك» لو 
قلت الكلمة دي بجد من قلبك مش هتذنب» مش احنا كنا بنتربى على 
الكلمة دي واحنا صغيرين "لا تنظر إلى صغر معصيتك» ولكن انظر 
إلى عظمة من عصيت" هو ده المطلوب أن تعظم الله في قلبك؛ لأن ده 
الرادع عن الذنوب» المانع من الخطاياء إنك تعرف أنت مين أمام الله 
تعرف أنت قدرك إيه, عشان تعرف بقى أنت إيه قدام ربناء تخيل لو 


نملة وقعت في برطمان ماية ولا برطمان عسل» النملة بتقعد تحاول إا 





3 أخرجه الترمذي 

تروح هتغرق» هتموت وتمسك في الجدار وتقعد تطلع وتقع» وتطلع 
وتقع مرة واتنين وعشرة ومية لغاية لما تتعب خلاص هتغرق» بتقوم 
تلاقيهم ميتين على السطح غرقت ماتت. مشكلة النملة الأولى, 
الكبرى» العظمى بالدسبة لما مصارعة الموت صح؟ مكن حضرتك تيجي 
بطرف ظافرك تقوم عامل كده على المية تلاقى النملة اتعلقت على 
ضافرك تقوم عامل كده خلاص مشاكلها كلها اتحلت ولا لأ؟ أكبر 
مشكلة في عمرها اتحلت ولا لأ؟ بإيه بالنسبة لك؟ تعبت أنت في حاجة؟ 
بطرف ظافرك كل ده لأنك أكبر منها. صح؟ أكبر منها بكام مرة بألف 
مرة» بعشر آلاف مرة, وله المثل الأعلى "فما ظلُكُمْ برت الْعَالَمِينَ' 
لما يعظم الله في قلبك بمذه الكلمة الله أكبر تعرف إن 
مشاكلك كلها تتحل عند ربنا بإيه؟ كلمة ربنا قاها: "هُوَ عَلَيَ هَن" 
وهو إيه؟ أي حاجةء أي حاجة على ربنا سهلة "أو يروا أن 

هو تعب لما خلق السماوات والأرض؟ يبقى خلاص 
قادر على كل شيء» خلاص كل مشاكلك تتحل بكن فیکون. "غ 
مْرْهُ إِذَا أَرَادَ شَيْئَا أن يَقُولَ لَه كن فَيَحُونْ" هو ده المطلوب 
من كل العبادات» من حياتك إنك تعظم الله فالكلمة دي وأنت بتقوها 





الله أكبر لابد أن تخرجها من قلبك أن تعرف أن الله أكبر وما دونه 
أصغرء وإن كانت الكلمة؛ الله أكبر علماء اللغة بيقولوا: هذه أفعل 
تفضيل» كلمة أكبر أفعل تفضيل يعني إيه؟ يعني لما أقولك أنت أطول, 
أطول يعني إيه؟ يبقى أنا بقارن بينك وبين حد تان أقل منك في الطول, 
فدي أفعل تفضيل؛ تفضيل ما بين أمرين» ده أجمل يعني إيه؟ أجمل من 
حد» ده أقوى؛ أقوى من حد تان وهكذا امه أفعل تفضيل؛ لکن طا 
يكون في حق الله -جل وعلا- الله أكبر بدون مقارنة بين العبد وربه! 
خلاص الله أكبر وما دونه أصغرء ها النبي -عليه الصلاة والسلام- 


يقول: الله اکر دود مقارنة بن العبد وربه» لم ربنا بیقول : "اقرا وَرَنكَ 

اذكه" دون مقارنة بين العبد وربه, أكرم أفعل تفضيل لكن 
دون مقارنة بين العبد وربه» فهنا كذلك الله أكبر وما دونه أصغر خلاص. 


لما طلعت الطيارة الشبح أيام حرب الخليج الأولى الناس كانت خايفة, 
تقولك الطيارة دي فظيعة يعني ده إف ۱۸. ده مابتظهرش في الرادارء 
ده بتعرف ماركة الفانلة اللي أنت لابسها جوه وأنت ماشي» ده إف 
۸ فطلع واحد بسيط قاهم أنا عاوز أسال سؤال: هي الطيارة دي 
فوق الله أم تحت الله؟ الطيارة دي أكبر من ربنا ولا ربنا هو الأكبر؟ 
قالوا: تحت الله والله أكبرء قال: احنا معانا الذي فوقهاء الذي هو 
أكبر منهاء الذي بملكهاء خلاصء كام يوم عرض عسكري أمريكي 
طلعت حوالي ١‏ طيارة بيعملوا عرض عسكري دخلوا في بعض» دخلوا 
في بعض قدام العالم! وأمريكا لسه بقى لسه بيها عرض جديد دخلوا 

حوالي ٠١‏ طيارة في بعض وكانت هتولع في الناس» فسبحان الله! الله 
أكبر! احنا معانا الأكبر -سبحانه وتعالى-. 

استحضر عظمة الله -جل وعلا- وأنت تقول هذه الكلمة, الله أكبر, 
اله أكبر تقوم توقفك عن الذنوب» اله أكبر تخليك تغض بصرك, اله 
أكبر تون عليك المشاكل. الله أكبر تعرف إن ربنا قادر على أنه يوفقك, 
الله أكبر تعرف إن ربنا قادر أنه ينجحك, الله أكبر تعرف إن ربنا قادر 
إنه يرزقك, الله أكبر لأن كل شيء معاه هو الأكبر -سبحانه وتعالى-, 
استحضارك لهذا المعنى يريح قلبك. 


وتختم التسبيح والتكبير والتحميد, بالتوحيد لا إله إلا الله وحده لا 
شربك له» له الملك وله الحمد وهو على كل شيء قدير. 

خلوا بالكم أنا ماقولتش حاجة أنا بس باحاول أفتح قلبك» أنا مش 
شايف إن أنا شرحت» أنا بس باحاول أفتح قلبك بس لاستحضار شيئًا 

من عظمة الله أو تنزيه الله أو تحمد الله بقلبك وأنت تقول هذه 
الكلمات دبر كل صلاة» فلإن غفل عنها بعض الناس لا تغفل أنت 
عنهاء ولإن قالمها بعض الناس بقلب غافل فتفرغ أنت ها وأخرجها من 
قلبك؛ لتنال خير ممن كان قبلك» وتدرك من سبقك وجاء قبلكء ولا 
يدركك من جاء بعدك, وتغفر لك ذنوبك وإن كانت مثل زبد البحر, 
ويعطيك الله -جل وعلا- حسنات لا تدور بالبال ولا تخطر بالخيال» 
وفوق كل ذلك أرضيت ربك ورضي الله -جل وعلا- عنك. 

أسال الله تعالى أن يجعلنا وإياكم من الذاكرين له كثيرا, وأن يتقبل منا 
ومنكم صا الأعمال, ولا زلنا مع أذكار الصلاة في اللقاء القادم إن 
شاء الله -تعالى-» وصلى الله وسلم وبارك على نبينا محمد وعلى آله 
وصحبه أجمعين» والحمد لله رب العالمين» وقوموا إلى صلاتكم والسلام 


عليكم ورحمة الله وبركاته. 

